AGE ถ่านหินปรุงกำไร!
AGE เปิดงบไตรมาส 3/2565 ออกมาโชว์กำไรสุทธิ 316.9 ล้านบาท เพิ่มขึ้น 89.5% เมื่อเทียบกับไตรมาส 3/2564 ที่มีกำไรสุทธิ 167.2 ล้านบาท
AGE เปิดงบไตรมาส 3/2565 ออกมาโชว์กำไรสุทธิ 316.9 ล้านบาท เพิ่มขึ้น 89.5% เมื่อเทียบกับไตรมาส 3/2564 ที่มีกำไรสุทธิ 167.2 ล้านบาท
26 พ.ย. 2565

คุณค่าบริษัท
ไม่ทำให้ผิดหวัง เมื่อบริษัท เอเชีย กรีน เอนเนอจี จำกัด (มหาชน) หรือ AGE เปิดงบไตรมาส 3/2565 ออกมาโชว์กำไรสุทธิ 316.9 ล้านบาท เพิ่มขึ้น 89.5% เมื่อเทียบกับไตรมาส 3/2564 ที่มีกำไรสุทธิ 167.2 ล้านบาท และมีรายได้จากการขายและบริการ 5,332.7 ล้านบาท เพิ่มขึ้น 50.2% เมื่อเทียบกับไตรมาส 3/2564 ที่มีรายได้จากการขายและบริการ 3,549.4 ล้านบาท
สาเหตุหลักมาจากราคาถ่านหินในตลาดโลกที่ยังทรงตัวอยู่ในระดับสูง ส่งผลให้มีรายได้จากการขายถ่านหิน 5,147.2 ล้านบาท เพิ่มขึ้น 50% จากช่วงเดียวกันของปีก่อน ส่วนธุรกิจโลจิสติกส์และอื่น ๆ ปรับตัวลงเล็กน้อย อยู่ที่ 124.9 ล้านบาท จากช่วงเดียวกันของปีก่อนทำได้ 126.4 ล้านบาท
ส่งผลให้งวด 9 เดือนแรกของปี 2565 สามารถทุบสถิติออลไทม์ไฮ โดยมีกำไรสุทธิ 945.4 ล้านบาท เพิ่มขึ้น 227.7% จากงวดเดียวกันของปีก่อนที่มีกำไรสุทธิ 288.5 ล้านบาท และมีรายได้จากการขายและบริการ 13,600.5 ล้านบาท เพิ่มขึ้น 45.4% จากช่วงเดียวกันของปีก่อนที่ทำได้ 9,356.9 ล้านบาท แบ่งเป็น รายได้จากการขายถ่านหิน 13,123.6 ล้านบาท เพิ่มขึ้น 45% จากช่วงเดียวกันของปีก่อน และรายได้จากธุรกิจให้บริการโลจิสติกส์ รายได้จากการขายน้ำมัน และสินค้าเกษตร 476.9 ล้านบาท เพิ่มขึ้น 42% จากช่วงเดียวกันของปีก่อน โดยมีปริมาณยอดขายถ่านหินรวม ณ งวด 9 เดือนแรกที่ 3.06 ล้านตัน
ขณะที่ ผลการดำเนินงานในปี 2565 ถือเป็นปีที่โดดเด่นของ AGE เนื่องจากราคาถ่านหินคาดว่าจะยังทรงตัวสูง โดยคาดว่าในช่วงไตรมาส 4/2565 ราคาถ่านหินมีโอกาสที่ราคาจะทำนิวไฮอีกครั้ง จากความต้องการใช้ที่มากขึ้นในช่วงฤดูหนาว ทำให้คาดว่าในปี 2565 จะมีรายได้แตะระดับ 18,000 ล้านบาท และปริมาณยอดขายถ่านหินรวม 4.5 ล้านตัน ได้ตามเป้าหมายที่วางไว้
อย่างไรก็ตาม เพื่อลดการพึ่งพารายได้จากถ่านหินซึ่งมักสวิงตามราคาถ่านหินโลก ทำให้ในช่วงที่ผ่านมา AGE พยายามรุกไปสู่ธุรกิจใหม่อย่างต่อเนื่อง ทั้งธุรกิจโลจิสติกส์ครบวงจร ซึ่งในปีนี้ตั้งเป้ารายได้ไว้ที่ประมาณ 1,000 ล้านบาท โดยช่วงไตรมาส 4/2565 เตรียมขยายการลงทุนเพิ่ม เช่น รถบรรทุกเพิ่ม 20 คัน มูลค่า 80 ล้านบาท ลงทุนโกดังเก็บสินค้ามูลค่า 50 ล้านบาท รวมถึงลงทุนในระบบบริหารจัดการเพิ่ม IT มูลค่า 10 ล้านบาท เพื่อรองรับการให้บริการด้านโลจิสติกส์ในระยะยาว
รวมทั้งธุรกิจปล่อยสินเชื่อ (ลีสซิ่ง) โดยปีนี้บริษัทตั้งเป้าปล่อยสินเชื่อ 50 ล้านบาท และในปี 2566 ประมาณ 200 ล้านบาท เบื้องต้นจะเป็นการให้บริการกับพนักงานขับรถที่มีผลงานดีของบริษัท เพื่อเปิดโอกาสให้พนักงานสามารถเป็นเจ้าของรถบรรทุกเองได้ โดยตั้งเป้าเฟสแรกอยู่ที่ 7 พ่วง ซึ่งจะเริ่มดำเนินการภายในปีนี้
สำหรับการประเมินมูลค่า (Valuation) ปัจจุบันราคาหุ้น AGE ซื้อขายกันที่ P/E ระดับ 3.46 เท่า เทียบกับ P/E ตลาดโดยรวมที่ระดับ 17.61 เท่า ถือว่าราคาซื้อขายต่ำกว่าตลาดหลายเท่าตัว สอดคล้องกับ P/BV ที่ระดับ 1.40 เท่า ก็ถือว่าต่ำกว่าค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.60 เท่า
…
รายชื่อผู้ถือหุ้นใหญ่
รายชื่อกรรมการ